Blaze7451/Wiki-th-20250601 huggingface dataset:
เฮโล (เพลง)

"เฮโล" (Halo) คือเพลงโดยบียอนเซ่ โนวส์ นักร้องอาร์แอนด์บี ชาวอเมริกัน แต่งขึ้นโดย Ryan Tedder และ Evan Bogart เพื่อสตูดิโออัลบั้มชุดที่ 3 ของโนวส์ ไอแอม... ซาชาเฟียร์ส ในสหรัฐอเมริกาเพลงนี้ได้วางจำหน่ายวันที่ 20 มกราคม พ.ศ. 2552 โดยเป็นซิงเกิลที่ 4 จากอัลบั้ม
นอกจากนี้เพลงนี้ยังเป็นเพลงที่"หน้ากากปลาหมึก"หรือ มรกต กิตติสาระ ใช้ในการแข่งขันรายการ The Mask Singer หน้ากากนักร้อง อีกด้วย
"เฮโล" ได้รับรางวัลเอ็มทีวี ยุโรป มิวสิก อวอร์ดส ประจำปี พ.ศ. 2552 ในสาขา เพลงยอดเยี่ยม

**รายชื่อเพลง**
ซิงเกิล ออสเตรเลีย
# "เฮโล"  - 4:21
# "ซิงเกิลเลดีส์ (พุตอะริงออนอิต)" (RedTop Remix Radio Edit) - 3:32
ซิงเกิล เบลเยียม
# "เฮโล"  - 4:21
# "ดิว่า" - 3:20
ซิงเกิลอีพี สหราชอาณาจักร
# "เฮโล" (Olli Collins & Fred Portelli Remix) - 6:58
# "เฮโล" (The New Devices Remix) - 5:49
# "เฮโล" (My Digital Enemy Remix) - 6:33
# "เฮโล" - 4:21
ซิงเกิลแอนด์รีมิกซ์ส - อีพี สหรัฐอเมริกา
# "เฮโล" (Radio Edit) - 3:44
# "เฮโล" (Dave Audé Club Remix)	- 8:54
# "เฮโล" (Gomi Club Remix) - 8:57
# "เฮโล" (Karmatronic Club Remix) - 7:13
# "เฮโล" (Lost Daze Club Remix) - 8:02

**ชาร์ต**

**ชาร์ตประจำสัปดาห์**

**ชาร์ตประจำเดือน**

**ชาร์ตสิ้นปี**

**ชาร์ตปลายทศวรรษ**

**ชาร์ตตลอดกาล**

**การรับรอง**


**ประวัติการจำหน่าย**

**หมายเหตุ**

**อ้างอิง**
หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2552
หมวดหมู่:เพลงของบียอนเซ่ โนวส์
หมวดหมู่:เพลงบันทึกเสียงที่ผลิตโดยไรอัน เท็ดเดอร์
หมวดหมู่:เพลงที่ประพันธ์คำร้องโดยไรอัน เท็ดเดอร์
ทิม แม็กกรอว์

แซมมูเอล ทิโมธี "ทิม" แม็กกรอว์ (Samuel Timothy "Tim" McGraw) เกิดเมื่อวันที่ 1 พฤษภาคม ค.ศ. 1967 เป็นนักร้องคันทรีและนักแสดงชาวอเมริกัน ผลงานอัลบั้มและซิงเกิลมากมายสามารถขึ้นชาร์ตเพลงคันทรีในระดับต้น ๆ ทำให้เขาประสบความสำเร็จมียอดขายมากกว่า 40 ล้านชุด เขาแต่งงานกับนักร้องคันทรีสาว เฟธ ฮิลล์ และเขาเป็นลูกชายของอดีตนักเบสบอล ทัก แม็กกรอว์ ผลงานดังของเขารวมถึง "Indian Outlaw", "Don't Take the Girl", "I Like It, I Love It", "Something Like That", "It's Your Love" (ร่วมงานกับภรรยาเขา เฟธ ฮิลล์) และ "Live Like You Were Dying"
แม็กกรอว์มีผลงานอัลบั้มอันดับ 1 ติดต่อกัน 11 อัลบั้มบนชาร์ตบิลบอร์ดอัลบั้ม มีซิงเกิลอันดับ 1 บนบิลบอร์ดฮอตคันทรี 100 จำนวน 21 ซิงเกิล และมี 3 ซิงเกิลเป็นเพลงอันดับ 1 คันทรีประจำปี ("It's Your Love", "Just To See You Smile", และ "Live Like You Were Dying") date=September 2009 เขาได้รับ 3 รางวัลแกรมมี ได้รับ 14 รางวัลสถาบันเพลงคันทรี ได้รับ 11 รางวัลสมาคมเพลงคันทรี ได้รับ 10 รางวัลอเมริกันมิวสิกอวอร์ดส และ 3 รางวัลพีเพิลส์ชอยซ์ และการออกทัวร์ที่ชื่อ โซลทูโซลทู ร่วมกับเฟธ ฮิลล์ถือว่าเป็นทัวร์ที่ทำรายได้มากที่สุดในประวัติเพลงคันทรี และเป็น 1 ใน 5 ของทุกแนวเพลง
แม็กกรอว์ยังก้าวสู่การแสดง รับบทสมทบในภาพยนตร์ของบิลลี บ็อบ ทอร์นตัน เรื่อง Friday Night Lights และ The Kingdom รับบทนำในภาพยนตร์ปี 2006 เรื่อง Flicka รับบทสมทบใน  Four Christmases แสดงร่วมกับวินซ์ วอห์นและรีส วิทเทอร์สปูน เขายังเป็นเจ้าของร่วมทีมแนชวิลล์แคตส์ ในลีกอารีนาฟุตบอล นอกจากนั้นเพลงเปิดตัวของเทย์เลอร์ สวิฟต์ ที่ชื่อ "Tim McGraw" กล่าวถึงเขาและเพลงของเขาที่ชื่อ "Can't Tell Me Nothin'"

**อ้างอิง**
หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐลุยเซียนา
จอห์น คาร์เพนเตอร์

จอห์น ฮาเวิร์ด คาร์เพนเตอร์ (John Howard Carpenter) เกิดเมื่อวันที่ 16 มกราคม ค.ศ. 1948 เป็นผู้กำกับภาพยนตร์เจ้าของรางวัลออสการ์ นักเขียนบท โปรดิวเซอร์ นักตัดต่อภาพยนตร์ นักประพันธ์เพลงและในบางครั้งเป็นนักแสดง ถึงแม้ว่าเขาจะทำงานภาพยนตร์หลากหลายแนว แต่ชื่อของเขาเป็นที่รู้จักในเรื่องภาพยนตร์สยองขวัญและนวนิยายวิทยาศาสตร์
ผลงานเด่นของคาร์เพนเตอร์ คืองานเขียนบท และกำกับภาพยนตร์เกี่ยวกับฆาตกรโรคจิต "ไมเคิล ไมเยอร์ส" ใน Halloween (1978) ที่เขากำกับเองในภาคแรก และเป็นผู้อำนวยการสร้าง เขียนบท หรือ แต่งเพลงประกอบในภาคอื่นๆ อีก 7 ภาค เป็นผลงานสร้างชื่อให้กับเจมี ลี เคอร์ติส รองมาคือ The Fog (1980), Christine (1983) ภาพยนตร์สยองขวัญเกี่ยวกับรถยนต์ผีสิง จากนวนิยายของสตีเฟน คิง,  Starman (1984) ภาพยนตร์ไซไฟ นำแสดงโดยเจฟ บริดเจส, Escape from New York (1991) และ Escape from L.A. (1996) ภาพยนตร์ไซไฟ นำแสดงโดยเคิร์ต รัสเซลล์

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 18 เรื่องของ จอห์น คาร์เพนเตอร์
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  
N/A ไม่ปรากฏ, หาข้อมูลไม่ได้  
$ ดอลลาร์สหรัฐ 

**อ้างอิง**
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
แม่แบบ:เหตุการณ์ปัจจุบัน/2552 ธันวาคม 1

* ประธานาธิบดีแห่งสหรัฐอเมริกา บารัก โอบามา ประกาศจะส่งทหารอเมริกัน 30,000 นาย เข้าไปเพิ่มเติมในอัฟกานิสถาน ภายใน 6 เดือน ก่อนที่จะเริ่มถอนกำลังในอีก 19 เดือน  (The New York Times)- ศาลอาญาระหว่างประเทศเริ่มการพิจารณาทางกฎหมายต่อการประกาศเอกราชของคอซอวอจากเซอร์เบีย เมื่อปี พ.ศ. 2551  (AFP)  (BBC)- เกาหลีเหนือปรับค่าเงินวอนขึ้น เป็นครั้งแรกในรอบ 17 ปี  (Chosun Ilbo)  (Yonhap)  (Financial Times)- สนธิสัญญาลิสบอนเริ่มมีผลบังคับใช้ สหภาพยุโรปถูกก่อตั้งขึ้นตามกฎหมาย และกฎหมายประชาคมก่อนหน้าถูกเปลี่ยนเป็นกฎหมายของสหภาพยุโรป  (ECJ)
}
ปลาแก้มช้ำ

ปลาแก้มช้ำ (Red cheek barb, Javaen barb; Systomus  rubripinnis) ปลาน้ำจืดชนิดหนึ่ง ในวงศ์ปลาตะเพียน (Cyprinidae) มีรูปร่างทั่วไปคล้ายปลาชนิดอื่นในวงศ์นี้ แต่มีรูปร่างป้อมกลมกว่า ด้านข้างแบน หัวเล็ก ปากค่อนข้างเล็กและอยู่ปลายสุด มีหนวดสั้น ๆ และเล็กจำนวน 4 เส้น มีเกล็ดค่อนข้างใหญ่ สีตามบริเวณลำตัวและหัวจะเป็นสีขาวเงิน หลังสีน้ำตาลอ่อน ฝาปิดเหงือกมีสีแดงหรือสีส้มเหมือนรอยช้ำ อันเป็นที่มาของชื่อ บริเวณหลังช่องเปิดเหงือกมีสีแถบดำ ครีบทั้งหมดมีสีแดง ครีบหางจะมีสีแถบดำ
ขนาดเมื่อโตเต็มที่ประมาณ 25 เซนติเมตร  พบกระจายอยู่ทั่วไปทุกภูมิภาคของไทย โดยอาศัยอยู่รวมเป็นฝูงใหญ่ และบางครั้งอาจปะปนกับปลาตะเพียนชนิดอื่น ๆ เช่น ปลาตะเพียนเงิน (Barbonymus gonionotus), ปลาตะเพียนทอง (B. altus) หรือ ปลากระแห (B. schwanenfeldii) เป็นต้น
มีชื่อเรียกต่าง ๆ มากมายตามแต่ละภูมิภาค เช่น ภาษาใต้เรียก "ปลาลาบก", ภาษาเหนือเรียก "ปลาปกส้ม", ภาษาอีสานเรียก "ปลาสมอมุก" หรือ "ปลาขาวสมอมุก" เป็นต้น เป็นปลาที่นิยมใช้บริโภคเหมือนปลาตะเพียนทั่วไป และนิยมเลี้ยงกันเป็นปลาสวยงาม โดยปลาที่ถูกเลี้ยงในตู้กระจกสีสันจะสวยกว่าปลาที่อยู่ในธรรมชาติ 

**อ้างอิง**

**แหล่งข้อมูลอื่น**
  รูปและข้อมูลปลาแก้มช้ำ
หมวดหมู่:วงศ์ปลาตะเพียน
category:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาตู้
สมาคมศิลปินอิสระ

ไฟล์:Henri Rousseau - Liberty Inviting Artists to Take Part in the 22nd Exhibition of the Societe des Artistes Independants.jpg|thumb|260px |โปสเตอร์ของงานแสดงศิลปะของ “สมาคมศิลปินอิสระ” ครั้งที่ 22 โดยอ็องรี รูโซ
สมาคมศิลปินอิสระ (Société des Artistes Indépendants, Society of Independent Artists) เป็นสมาคมที่ก่อตั้งขึ้นระหว่างฤดูร้อนของปี ค.ศ. 1884 ในกรุงปารีส โดยมีปรัชญาว่า “Sans jury ni récompense” (ไม่มีผู้ตัดสินไม่มีรางวัล) ในบรรดาผู้ร่วมก่อตั้งก็ได้แก่ อาลแบร์ ดูว์บัว-ปีแย, ออดีลง เรอดง, ฌอร์ฌ-ปีแยร์ เซอรา และปอล ซีญัก สองปีต่อมาในปี ค.ศ. 1886 ศิลปินอิสระก็จัดการนิทรรศการแสดงศิลปะเป็นครั้งที่สอง และตั้งแต่นั้นมาเป็นเวลาสามสิบปีทางสมาคมก็จัดการแสดงศิลปะเป็นประจำทุกปี แนวโน้มของความเปลี่ยนแปลงทางศิลปะของคริสต์ศตวรรษที่ 20 จะแสดงเป็นครั้งแรกและการถกเถียงปรัชญาศิลปะใหม่ ๆ ที่นิทรรศการ แต่การแสดงศิลปะก็ต้องมายุติลงระหว่างสงครามโลกครั้งที่หนึ่ง แม้ว่าตัวสมาคมจะยังคงดำรงอยู่โดยมีสำนักงานอยู่ภายใต้กร็องปาแลมาตั้งแต่ปี ค.ศ. 1920 (ติดกับ สมาคมศิลปินฝรั่งเศส, สมาคมวิจิตรศิลป์แห่งชาติ,  สมาคมซาลองโอโตมน์ และอื่น ๆ)

**อ้างอิง**
 Monneret, Sophie: L'Impressionisme et son époque, dictionnaire international, Paris 1980 ISBN 2-221-05222-6- Socièté des artistes indépendants, 76e exposition: Le Premiers Indépendants: Rétrospective 1884-1894, Grand Palais des Champs-Élysées, April 23 - May 16, 1965- Dominique Lobstein, Dictionnaire des Indépendants, préface de Serge Lemoyne, L'Echelle de Jacob, 2003.

**ดูเพิ่ม **
 ลัทธิประทับใจยุคหลัง - ลัทธิประทับใจใหม่

**แหล่งข้อมูลอื่น**
หมวดหมู่:งานแสดงศิลปะ
หมวดหมู่:สมาคมศิลปิน
คนเลี้ยงช้าง

คนเลี้ยงช้าง ภาพยนตร์ไทยที่ออกฉายในปี พ.ศ. 2533 กำกับโดยหม่อมเจ้าชาตรีเฉลิม ยุคล ได้รับการเสนอชื่อเข้าชิงรางวัลภาพยนตร์ยอดเยี่ยม รางวัลสุพรรณหงส์ ประจำปี พ.ศ. 2534 และได้รับเลือกให้เป็นตัวแทนของประเทศไทยในการเข้าชิงรางวัลออสการ์ สาขาภาพยนตร์ต่างประเทศยอดเยี่ยม ในการประกาศรางวัลครั้งที่ 62 แต่ทว่ามิได้ผ่านเข้าไปถึงรอบสุดท้าย
เพลงประกอบภาพยนตร์ ชื่อเพลง "พิทักษ์ป่า" ขับร้องโดยแอ๊ด คาราบาว ที่เป็นนักแสดงรับเชิญในเรื่อง และเพลง "สร้างไพร" แต่งและขับร้องโดยสุรชัย จันทิมาธร

**เรื่องย่อ**
คนเลี้ยงช้าง เล่าเรื่องราวเกี่ยวกับชีวิตของ บุญส่ง (สรพงศ์ ชาตรี) เจ้าของช้างแสนรู้ชื่อ แตงอ่อน ที่ถูกความจำเป็นบังคับให้ทำงานรับจ้างเสี่ยฮก (บู๊ วิบูลย์นันท์) ชักลากไม้เถื่อนออกจากป่าห้วยนางนอน อำเภอพนาไพร ภาพยนตร์เล่าเรื่องราวผ่านคำบอกเล่าของ ชัย (อิทธิสุนทร วิชัยลักษณ์) เจ้าหน้าที่ป่าไม้จบใหม่ ที่เพิ่งเข้ามาเป็นผู้ช่วยของ คำรณ (รณ ฤทธิชัย) เจ้าหน้าที่ป่าไม้อาวุโส ที่อุทิศตนเพื่อปกป้องผืนป่า ปราบปรามพวกลักลอบทำไม้เถื่อนอย่างจริงจัง
การปราบปรามของคำรณสร้างความเดือดร้อนให้กับธุรกิจของเสี่ยฮก จึงถูกจ่าสม (สมศักดิ์ ชัยสงคราม) ตำรวจชั่วลูกน้องของเสี่ยฮก หมายเอาชีวิต พร้อมกับตามล่าตัวบุญส่งและครอบครัว แตงอ่อนได้เอาตัวเข้าปกป้องจนถูกกระสุนปืนกลอาการสาหัส แตงอ่อนตามเอาชีวิตจ่าสม และกลายเป็นช้างป่าคอยตามล่าพวกลักลอบตัดไม้ จนกลายเป็นตำนานกล่าวขานคู่กับป่าห้วยนางนอน ที่ยังคงความอุดมสมบูรณ์เพราะไม่มีใครกล้าเข้ามาตัดไม้อีกต่อไป

**นักแสดง**

**คนเลี้ยงช้าง**
 สรพงศ์ ชาตรี เป็น บุญส่ง- พลายสำลี เป็น แตงอ่อน- ดวงเดือน จิไธสงค์ เป็น คำหวาน (เมียบุญส่ง)- อู๊ด พิลึก เป็น ปู่แหวน หมอช้าง (พ่อบุญส่ง)- ดี๋ ดอกมะดัน เป็น จำรัส คนขายไอศครีม

**เจ้าหน้าที่**
 รณ ฤทธิชัย เป็น หัวหน้าคำรณ- อิทธิสุนทร วิชัยลักษณ์ เป็น ชัย- ไกรลาศ เกรียงไกร เป็น ระบิล- วิชุดา มงคลเขตร์ เป็น เครืออร

**คนร้าย**
 บู๊ วิบูลย์นันท์ เป็น เสี่ยฮก- สมศักดิ์ ชัยสงคราม เป็น จ่าสม ตำรวจเลว- จอห์น อิสรัมย์ เป็น หาญ มือปืน/คนขับรถ- เหม เวชยันต์ เป็น เวก มือปืน

**อื่นๆ**
 องอาจ คล้ามไพบูลย์ เป็น รัฐมนตรี- ยืนยง โอภากุล เป็น นักอนุรักษ์ 1- พิมพ์จันทร์ เทียมเศวต

**อ้างอิง**

**แหล่งข้อมูลอื่น**
 00479- title=Khon liang chang
หมวดหมู่:ภาพยนตร์ไทยที่ออกฉายในปี พ.ศ. 2533
หมวดหมู่:ภาพยนตร์ที่กำกับโดย หม่อมเจ้าชาตรีเฉลิม ยุคล
หมวดหมู่:ภาพยนตร์ชีวิตไทย
เอ. อาร์. ระห์มาน

อัลลาห์ รักขา ระห์มาน (A. R. Rahman, அல்லா ரக்கா ரகுமான், अल्लाह रक्खा रहमान เกิดเมื่อวันที่ 6 มกราคม ค.ศ. 1966 เป็นนักประพันธ์เพลงภาพยนตร์ โปรดิวเซอร์เพลง นักดนตรีและนักร้องชาวอินเดีย เขาเริ่มทำงานเพลงประกอบภาพยนตร์ในช่วงต้นคริสต์ทศวรรษ 1990 เขาได้รับ 13 รางวัลฟิล์มแฟร์ ,4 รางวัลภาพยนตร์แห่งชาติอินเดีย ,1 รางวัลบาฟต้า ,1 รางวัลลูกโลกทองคำ และ 2 รางวัลออสการ์
เขาทำงานหลากหลายอย่างในอุตสาหกรรมภาพยนตร์อินเดียและละครเพลง โดยในปี 2003 ราห์แมนมียอดขายผลงานเพลงประกอบภาพยนตร์ทั่วโลกมากกว่า 100 ล้านชุด และยอดขาย 200 ล้านคาสเซ็ตต์ 
ในปี 2009 นิตยสารไทม์จัดอันดับให้เขาอยู่ใน 100 รายชื่อของ บุคคลที่มีอิทธิพลที่สุดในโลก

**อ้างอิง**
อ
หมวดหมู่:นักร้องอินเดีย
หมวดหมู่:บุคคลที่ได้รับรางวัลออสการ์
หมวดหมู่:นักดนตรีชาวอินเดีย
หมวดหมู่:ชาวทมิฬอินเดีย
หมวดหมู่:มุสลิมชาวอินเดีย
หมวดหมู่:บุคคลจากเจนไน
หมวดหมู่:บุคคลที่เปลี่ยนไปนับถือศาสนาอิสลาม
หมวดหมู่:บุคคลที่เคยนับถือศาสนาฮินดู
เลกาเซเรียอา

เลกานาซีโอนาเลโปรเฟวซีโอนิสตีเซเรียอา (Lega Nazionale Professionisti Serie A ) เป็นองค์กรที่ดูแลและจัดการการแข่งขันฟุตบอลอาชีพที่สำคัญที่สุดในอิตาลี โดยเฉพาะอย่างยิ่งเซเรียอา
ก่อตั้งขึ้นเมื่อวันที่ 1 กรกฎาคม ค.ศ. 2010 ในอดีต "เซเรียอา" ต้องสนับสนุนทางการเงินให้กับเซเรียบีผ่านการแบ่งรายได้ส่วนหนึ่งของเซเรียอาทีวีให้กับสโมสรในเซเรียบี เมื่อวันที่ 30 เมษายน ค.ศ. 2009 เซเรียอาประกาศแยกออกจากเซเรียบีอย่างเป็นทางการ เมื่อ 19 จาก 20 สโมสรลงมติเห็นชอบ เลชเช่ซึ่งตกชั้น โหวตไม่เห็นชอบ

**ประวัติ**
สโมสรฟุตบอลใน กัลโช่ เซเรีย อา และกัลโช่ เซเรีย บีถูกบริหารโดยเลกา กัลโช่แต่เนื่องจากมีปัญหาการทุจริตและการล้มบอลมากมายทำให้บรรดาทีมชั้นนำอย่าง ยูเวนตุส,เอซี มิลานและ อินเตอร์ มิลาน ได้ตัดสินใจประชุมเพื่อแก้ไขปัญหาเหล่านี้โดยผลสรุปของการประชุมในครั้งนั้นคือ ทีมในกัลโช่ เซเรีย อาจะแยกตัวออกจากเลกา กัลโช่เพื่อออกมาเปิดลีกใหม่เป็นของตัวเองซึ่งหลังจากนั้น 19 ทีมในลีกกัลโช่ เซเรีย อาในฤดูกาล 2009-10 ก็ตกลงใจเห็นด้วยกับแนวความคิดนี้จึงตัดสินใจยื่นขอถอนตัวออกจาก เลกากัลโช่ หรือฟุตบอลลีกอย่างเป็นทางการยกเว้นทีมเลชเชเท่านั้นที่ไม่เห็นด้วยเนื่องจากถ้าทุกทีมในลีกกัลโช่ เซเรีย อาแยกออกมาเปิดลีกใหม่จะทำให้ทุกทีมในลีกเซเรียบีและซึ่งล้วนแต่เป็นทีมเล็กๆนั้นพลอยขาดรายได้และล้มละลายไปแต่ทั้ง 19 ทีมในลีกกัลโช่ เซเรีย อาก็ได้ออกแถลงการณ์ในการแยกตัวมาเปิดลีกใหม่เมื่อวันที่ 30 เมษายน ค.ศ. 2009 ว่าลีกใหม่ของอิตาลีนั้นจะทำการเปิดตัวในวันที่ 1 กรกฎาคม ค.ศ. 2010 ซึ่งก็คือ 1 เดือนก่อนการเปิดฤดูกาล 2010-11 จึงทำให้ฟุตบอลลีกสูงสุดของอิตาลีที่มีอายุยาวนานถึง 80 ปีต้องยุติลง

**ฟุตบอล**

**โกปปาอีตาเลีย**
นอกจากแยกตัวออกจาก เลกากัลโช่ แล้วพวกเขายังได้แบ่งแยกบอลถ้วยตามแบบอย่าง พรีเมียร์ลีก ของ อังกฤษ คือ โกปปาอีตาเลีย จะลักษณะคล้ายกับ เอฟเอ คัพ คือนำทีมที่ลงทะเบียนกับสมาคมฟุตบอลอิตาลีมาแข่งขันและห้ามทีมนอกลีกที่ไม่ได้ลงทะเบียนเข้าร่วมแข่งขัน

**ซูเปอร์โคปป้า อิตาเลียน่า**
เป็นบอลอุ่นเครื่องก่อนเปิดฤดูกาลเปรียบได้กับ คอมมูนิตีชีลด์ คือนำแชมป์ลีกมาเจอกับแชมป์โกปปาอีตาเลีย

**ลีกเยาวชน**
เป็นลีกที่นำทีมเยาวชนของสโมสรในลีก เลกาเซเรียอา และ เลกาเซเรียบี มาแข่งแบบทีมชุดใหญ่และมีบอลถ้วยแบบทีมชุดใหญ่อีกด้วย

**สปอนเซอร์**
นอกจาก เทเลคอมโมบาย หรือทิมที่เป็นสปอนเซอร์หลักแล้วยังมี ไนกี้ ผลิตภัณฑ์กีฬาชื่อดังจากสหรัฐ ร่วมเป็นสปอนเซอร์

**ประธานลีก**
 2010-2017 เมาริซิโอ บาร์เรตตา- 2018-ปัจจุบัน Gaetano Miccichè

**อ้างอิง**
หมวดหมู่:ฟุตบอลในประเทศอิตาลี
หมวดหมู่:องค์การที่ก่อตั้งในปี พ.ศ. 2553
บลู (ดาบาดี)

"บลู (ดาบาดี)" (Blue (Da Ba Dee)) หรืออกจำหน่ายในชื่อการค้าว่า "แอมบลู" (I'm Blue) ในบางประเทศ เป็นเพลงแดนซ์ป๊อปโดยวงไอเฟล 65 วงดนตรีชาวอิตาลี เพลงนี้เป็นซิงเกิลแรกของอัลบั้ม ยูโรป๊อป อัลบั้มแรกของพวกเขา ซึ่งวางจำหน่ายเมื่อเดือนตุลาคม ค.ศ. 1998 

**ชาร์ต**

**ชาร์ตรายสัปดาห์**

**ชาร์ต ณ สิ้นปี**

**ชาร์ตรายทศวรรษ**

**การรับรอง**

**อ้างอิง**
หมวดหมู่:ซิงเกิลในปี พ.ศ. 2542
หมวดหมู่:ซิงเกิลเปิดตัว
สโนว์พาโทรล

สโนว์พาโทรล (Snow Patrol) เป็นวงออลเทอร์นาทิฟร็อกไอร์แลนด์เหนือ ที่มีสมาชิกจากไอร์แลนด์เหนือและสก็อตแลนด์ ก่อตั้งวงที่มหาวิทยาลัยแห่งดันดีในปี 1994 ปัจจุบันวงอยู่ในกลาสโกว์ มีผลงาน 3 ชุดแรกของวงคือ อีพีชุด Starfighter Pilot และสตูดิโออัลบั้มอย่าง Songs for Polarbears และ When It's All Over We Still Have to Clear Up ที่ไม่ประสบความสำเร็จ สังกัดค่ายอีเลกทริกฮันนีย์และจีปสเตอร์ ตามลำดับ และเมื่อวงย้ายไปค่ายเพลงใหญ่ โพลีดอร์เรเคิดส์ พวกเขาออกผลงานในปี 2003 ชุด  Final Straw ที่มียอดขายระดับแผ่นเสียงทองคำขาว 4 แผ่นในสหราชอาณาจักร และถือเป็นครั้งแรกที่วงประสบความสำเร็จด้านยอดขายอย่างดี และตามมาด้วยความสำเร็จของอัลบั้ม Eyes Open ที่ออกในปี 2006 กับยอดขาย 4.7 ล้านชุดทั่วโลก มีเพลงดังอย่าง "Run", "Chasing Cars" และ "Signal Fire" ที่ถือเป็นเพลงฮิตที่สุดของวง 
สโนว์พาโทรลยังได้รับการเสนอชื่อเข้าชิงรางวัลบริตอวอร์ดส และได้รับ 5 รางวัลมีทีเออร์ไอร์แลนด์มิวสิกอวอร์ดส ต่อมาในปี 2008 พวกเขาออกสตูดิโออัลบั้มชุดที่ 5 ชุด A Hundred Million Suns และออกอัลบั้มรวมเพลงชุด  Up to Now ในปี 2009 วงมียอดขายทั่วโลกกว่า 10 ล้านชุด

**ผลงานอัลบั้ม**
 Songs for Polarbears (1998)- When It's All Over We Still Have to Clear Up (2001)- Final Straw (2003)- Eyes Open (2006)- A Hundred Million Suns (2008)- Fallen Empire (2011)- Wildness (2018)- The Forest Is the Path (2024)

**อ้างอิง**
หมวดหมู่:กลุ่มดนตรีออลเทอร์นาทิฟร็อกสัญชาติสกอตแลนด์
หมวดหมู่:กลุ่มดนตรีที่ก่อตั้งในปี พ.ศ. 2537
จีไอโจ สงครามพิฆาตคอบร้าทมิฬ

จีไอโจ สงครามพิฆาตคอบร้าทมิฬ (G.I. Joe: the Rise of Cobra) เป็นภาพยนตร์อเมริกันปี 2009 แนวไลฟ์แอ็กชัน ดัดแปลงจากตัวละครของเล่น จีไอโจ ที่ได้รับแรงบันดาลใจโดยเฉพาะอย่างยิ่งจากการ์ตูนเรื่อง G.I. Joe: A Real American Hero ภาพยนตร์กำกับโดยสตีเฟน ซอมเมอส์ มีโปรดิวเซอร์คือโลเรนโซ ดี โบนาเวนตูรา และร่วมเขียนโดยสจ๊วต บีตตี โดยยึดมาจากบทของจอห์น พอล เคย์ นอกจากนั้นจีไอโจยังมีตัวละครหลายของของเล่น มีเนื้อเรื่องเกี่ยวกับทหารอเมริกัน 2 คน ดู๊กและริปคอร์ด ทีร่วมทีมจีไอโอจหลังจากถูกกองทหารคอบร้าจู่โจม
หลังจากที่บทร่างที่หลุดออกมาก่อน ได้รับเสียงวิจารณ์จากแฟน ๆ แลร์รี ฮามา ผู้เขียนการ์ตูนก็ได้รับจ้างให้มาเป็นที่ปรึกษาด้านครีเอทีฟและร่วมเขียนใหม่ ภาพยนตร์ถ่ายทำที่ดาวนีย์ รัฐแคลิฟอร์เนีย และสตูดิโอบาร์แรนดอฟ เมืองปราก ใช้บริษัททำภาพพิเศษ 6 บริษัท ภาพยนตร์ออกฉายราววันที่ 5-7 สิงหาคม ทั่วโลก ตามมาด้วยการดำเนินการทางตลาดโดยมุ่งเน้นไปที่อเมริกากลาง ภาพยนตร์ได้รับเสียงตอบรับทั้งบวกและลบ แต่เปิดตัวที่อันดับ 1 บนบ็อกซ์ออฟฟิส ทำรายได้มากกว่า 300 ล้านเหรียญทั่วโลก นอกจากนั้นยังมีโครงการสร้างภาคต่อมาในปี 2013 คือ จีไอโจ สงครามระห่ำแค้นคอบร้าทมิฬ

**อ้างอิง**
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่มีฉากในประเทศรัสเซีย
หมวดหมู่:ภาพยนตร์ที่มีฉากในประเทศฝรั่งเศส
หมวดหมู่:ภาพยนตร์ที่มีฉากในสหรัฐ
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ที่มีฉากในมอสโก
หมวดหมู่:ภาพยนตร์ที่ถ่ายทำในประเทศเช็กเกีย
หมวดหมู่:ภาพยนตร์ที่ถ่ายทำในปารีส
หมวดหมู่:ภาพยนตร์ที่มีฉากในทำเนียบขาว
เฟียร์เลส (อัลบั้มเทย์เลอร์ สวิฟต์)

เฟียร์เลส (Fearless) เป็นสตูดิโออัลบั้มลำดับที่ 2 ของนักร้องและนักแต่งเพลงชาวอเมริกัน เทย์เลอร์ สวิฟต์ ภายใต้บิกมะชีนเร็กเคิดส์ วางจำหน่ายในสหรัฐอเมริกาและแคนาดาเมื่อวันที่ 11 พฤศจิกายน ค.ศ. 2008 และที่อื่น ๆ ในวันที่ 9 มีนาคม ค.ศ. 2009 ประพันธ์โดยสวิฟต์เป็นส่วนใหญ่ ในขณะที่เธอกำลังประชาสัมพันธ์อัลบั้มเปิดตัวในชื่อตัวเอง (2006) ในปี ค.ศ. 2007–2008 นอกจากนี้เฟียร์เลสยังมีผู้ร่วมประพันธ์คือ ลิซ โรส, ฮิลลารี ลินด์ซีย์, โคลบี ไคลัต และจอห์น ริช สวิฟต์ประพันธ์เพลงในรุ่นมาตรฐานจำนวน 7 เพลงจากทั้งหมด 13 เพลงด้วยตัวเอง และในการเปิดตัวครั้งแรกในฐานะผู้ผลิตเพลง ได้ร่วมผลิตอัลบั้มกับนาธาน แชปแมน
เฟียร์เลสเป็นอัลบั้มคันทรีป็อปที่มีการเรียบเรียงดนตรีที่เกี่ยวกับแนวคันทรี เช่น แบนโจ ซอ แมนโดลิน และกีตาร์โปร่ง ผสมผสานเข้ากับกีตาร์ไฟฟ้าและเครื่องสายที่มีพลัง นักวิจารณ์เพลงค้นพบว่าอัลบั้มนี้มีลักษณะที่น่าดึงดูดในแบบครอสโอเวอร์ ซึ่งได้รับแนวอิทธิพลจากรูปแบบเพลงป็อป โฟล์ก และร็อกที่แตกต่างกัน บทประพันธ์เพลงได้รับแรงบันดาลใจจากความรู้สึกในช่วงวัยรุ่นของสวิฟต์ โดยมีอรรถบทของความรัก ความอกหัก และแรงบันดาลใจ ชื่ออัลบั้มอ้างถึงอรรถบทที่ครอบคลุมโดยรวมของเพลงทั้งหมด เนื่องจากสื่อถึงความกล้าหาญของสวิฟต์ที่จะยอมรับความท้าทายแห่งความรัก
หลังจากเฟียร์เลสได้วางจำหน่าย สวิฟต์ก็เริ่มต้นทัวร์เฟียร์เลสทัวร์ ซึ่งเริ่มตั้งแต่เดือนเมษายน ค.ศ. 2009 ถึงเดือนกรกฎาคม ค.ศ. 2010 อัลบั้มนี้มีซิงเกิลทั้งหมด 5 เพลง รวมถึง "เลิฟสตอรี" และ "ยูบีลองวิทมี" ซึ่งสามารถทำผลงานได้ดีและสร้างสถิติ ทั้งวิทยุคันทรีและป็อป ในสหรัฐเฟียร์เลสใช้เวลา 11 สัปดาห์บนอันดับสูงสุดชาร์ตบิลบอร์ด 200 และได้รับการรับรองระดับเพชรจากสมาคมผู้ประกอบกิจการเพลงของสหรัฐอเมริกา (RIAA) ขึ้นสู่ตำแหน่งสูงสุดในห้าอันดับแรกของชาร์ตอัลบั้มและได้รับการรับรองระดับมัลติแพลตตินัมในออสเตรเลีย แคนาดา นิวซีแลนด์ และสหราชอาณาจักร และมียอดการจำหน่าย 12 ล้านชุดทั่วโลก
นักวิจารณ์เพลงให้ยกย่องการประพันธ์เพลงของสวิฟต์ ที่นำเสนอเพลงที่เหมาะกับวิทยุและการมีส่วนร่วมทางอารมณ์ที่ไม่เพียงแค่ดึงดูดใจวัยรุ่นเท่านั้น แต่ยังรวมถึงผู้ฟังในวงกว้างด้วย แม้ว่าบางคนมองว่าเป็นสูตรของการผลิตก็ตาม เป็นอัลบั้มคันทรีที่ได้รับรางวัลมากที่สุดตลอดกาล เฟียร์เลสได้รับรางวัลอัลบั้มแห่งปีทั้งจากรางวัลสมาคมดนตรีคันทรี และรางวัลออสการ์ สาขาเพลงคันทรีในปี ค.ศ. 2009 และได้รับรางวัลอัลบั้มแห่งปีและอัลบั้มคันทรียอดเยี่ยมจากรางวัลแกรมมีในปี ค.ศ. 2010 อัลบั้มนี้อยู่ในอันดับรายชื่อ 100 อัลบั้มคันทรีที่ยิ่งใหญ่ที่สุดตลอดกาลของโรลลิงสโตนในปี ค.ศ. 2022 หลังจากข้อพิพาทใน ค.ศ. 2019 เกี่ยวกับการเป็นเจ้าของสิทธิ์การถือครองเพลงของสวิฟต์ เธอได้เปิดตัวอัลบั้มบันทึกใหม่ในชื่อ เฟียร์เลส (เทย์เลอร์เวอร์ชัน) ในวันที่ 9 เมษายน ค.ศ. 2021

**รายการเพลง**
เครดิตดัดแปลงมาจากบันทึกย่อของอัลบั้ม
หมายเหตุ:- "Untouchable" เป็นเวอร์ชันปรับปรุงใหม่ของ "Untouchable" (2007) ของลูนา ฮาโล ประพันธ์โดย แครี บาร์โลว์, นาธาน บาร์โลว์ และทอมมี ลี เจมส์- โบนัสแทร็กทั้งสามเป็นเวอร์ชันสากล ("Our Song", "Teardrops on My Guitar", และ "Should've Said No") ผลิตโดยแชปแมนเท่านั้น

**ชาร์ต**

**ชาร์ตประจำสัปดาห์**

**ชาร์ตสิ้นปี**

**ชาร์ตสิ้นทศวรรษ**

**ชาร์ตตลอดกาล**

**การรับรอง**

**หมายเหตุ**

**อ้างอิง**

**แหล่งข้อมูลอื่น**
 type=album
หมวดหมู่:อัลบั้มเพลงของเทย์เลอร์ สวิฟต์
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงที่ผลิตโดยเทย์เลอร์ สวิฟต์
หมวดหมู่:รางวัลแกรมมี สาขาอัลบั้มแห่งปี
หมวดหมู่:อัลบั้มเพลงของค่ายบิกมะชีนเร็กเคิดส์
แมกซ์ ฟอน ซีโดว

คาร์ล อดอล์ฟ "แมกซ์" ฟอน ซีโดว (Max Carl Adolf von Sydow; 10 เมษายน 1929 – 8 มีนาคม 2020) นักแสดงอาวุโสชาวสวีเดน มีผลงานการแสดงภาพยนตร์หลายสิบเรื่อง สามารถพูดได้หลายภาษาทั้งภาษาสวีเดน  นอร์เวย์ อังกฤษ อิตาลี เยอรมัน เดนมาร์ก และสเปน  ฟอน ซีโดว ได้ถือสัญชาติฝรั่งเศสเพิ่มเติมจากสัญชาติสวีเดน ตั้งแต่ ปี ค.ศ. 2002
ฟอน ซีโดวเกิดที่เมืองลุนด์ มณฑลสโกเน ประเทศสวีเดน บิดาเป็นอาจารย์มหาวิทยาลัย มารดาเป็นครู  เริ่มศึกษาวิชาการแสดงที่ Royal Dramatic Theatre กรุงสต็อกโฮล์ม ได้ฝึกฝนการแสดงเพิ่มเติมจากอิงมาร์ เบิร์กแมนตั้งแต่ปี ค.ศ. 1955 และแสดงในภาพยนตร์ของเบิร์กแมนหลายเรื่อง  
ในปี ค.ศ. 1965 ฟอน ซีโดวและครอบครัวย้ายไปอาศัยในสหรัฐอเมริกา และย้ายไปอาศัยในอิตาลี ในช่วงกลางทศวรรษ 1970  ในปี 1996 เขาหย่าขาดกับภรรยานักแสดงชาวสวีเดนที่แต่งงานกันมา 45 ปี และแต่งงานใหม่กับนักสร้างภาพยนตร์ชาวฝรั่งเศส และใช้ชีวิตอยู่ในปารีส จนถึงปัจจุบัน

**อ้างอิง**

**แหล่งข้อมูลอื่น**
name=Max von Sydow
*name=Max von Sydow- A Max von Sydow home page date=2007-06-25 
หมวดหมู่:บุคคลที่เกิดในปี พ.ศ. 2472
หมวดหมู่:บุคคลที่เสียชีวิตในปี พ.ศ. 2563
หมวดหมู่:นักแสดงสวีเดน
หมวดหมู่:นักแสดงฝรั่งเศส
เยือร์เกิน พร็อคโน

เยือร์เกิน พร็อคโน (Jürgen Prochnow) เป็นนักแสดงชาวเยอรมัน มีชื่อเสียงจากภาพยนตร์เกี่ยวกับเรือดำน้ำ Das Boot ในปี 1981 ของวูล์ฟกัง ปีเตอร์เซน และภาพยนตร์ไซไฟ Dune ในปี 1984 สร้างจากนวนิยายของแฟรงค์ เฮอร์เบิร์ต และบทผู้ร้ายใน Beverly Hills Cop II คู่กับเอ็ดดี้ เมอร์ฟี ในปี 1987
เยือร์เกิน พร็อคโน เกิดที่เบอร์ลิน  เติบโตที่เมืองดึสเซิลดอร์ฟ รัฐนอร์ทไรน์-เว็สท์ฟาเลิน ประเทศเยอรมนี เข้าโรงเรียนการแสดงที่เมืองเอสเซิน  และมีผลงานการแสดงตั้งแต่ปี 1974   หลังจากประสบความสำเร็จจาก Das Boot เขาย้ายไปใช้ชีวิตอยู่ในสหรัฐอเมริกา 
พร็อคโนเคยเป็นตัวเลือกหนึ่งในนักแสดงที่จะได้รับบท "เทอร์มิเนเตอร์" ใน เดอะ เทอร์มิเนเตอร์ (1984)   ยี่สิบปีหลังจากนั้น เขาได้รับบทเป็นอาร์โนลด์ ชวาร์เซเน็กเกอร์ ในภาพยนตร์โทรทัศน์เรื่อง See Arnold Run (2005) ภาพยนตร์ชีวประวัติของชวาร์เซเน็กเกอร์ จนกระทั่งเข้ามาเล่นการเมือง เป็นผู้ว่าการรัฐแคลิฟอร์เนีย  เขารับบทนี้ร่วมกับโรแลนด์ คิคคิงเจอร์ ที่ภายหลังได้เป็นนักแสดงแทนอาร์โนลด์ ชวาร์เซเน็กเกอร์ ใน เทอร์มิเนเตอร์ ซาลเวชั่น (2009)

**อ้างอิง**

**แหล่งข้อมูลอื่น**
id=0001638- The Jurgen Prochnow Watchdog Society Fan Club date=2009-02-12 
หมวดหมู่:นักแสดงเยอรมัน
หมวดหมู่:บุคคลจากดึสเซิลดอร์ฟ
เพลงชาติสาธารณรัฐโดมินิกัน

เพลงชาติสาธารณรัฐโดมินิกัน (Himno Nacional Dominicano) เป็นบทเพลงซึ่งประพันธ์ทำนองโดยโคเซ รูฟีโน เรเยส เซียงกัส (José Rufino Reyes Siancas, พ.ศ. 2378 - พ.ศ. 2448) คำร้องโดยเอมีเลียว ปรูดอม (Emilio Prud'homme, พ.ศ. 2399 - พ.ศ. 2475) เพลงนี้มีชื่อเรียกอีกอย่างหนึ่งว่าว่า "กิสเกยาโนสบาเลียนเตส" (Quisqueyanos Valientes) อันมีความหมายว่า "ชาวกิสเกยาผู้กล้าหาญ" ซึ่งชื่อดังกล่าวนี้มาจากวลีในวรรคแรกสุดของเพลง  และได้มีการบรรเลงในฐานะเพลงชาติครั้งแรกที่อาคารองค์กรฟรีเมสันที่มีชื่อว่า อาคารเอสเปรันซาหมายเลข 9 (Esperanza No.9) เมื่อวันที่ 17 สิงหาคม พ.ศ. 2426
เมื่อมีการเผยแพร่เพลงนี้ ปรากฏว่าทำนองเพลงนั้นได้รับความนิยมจากมหาชนอย่างรวดเร็ว แต่สำหรับเนื้อร้องนั้นได้ถูกตั้งคำถามจากบรรดาผู้ทรงความรู้ชาวโดมินิกันจำนวนมากจากความผิดพลาดที่ปรากฏในบทร้องนั้น  ต่อในในปี พ.ศ. 2420 ปรูดอมจึงได้ส่งเนื้อร้องเพลงชาติฉบับแก้ไขใหม่ให้ทางการ ซึ่งเนื้อร้องดังกล่าวนี้คือเนื้อร้องที่ใช้อยู่ในปัจจุบัน
หลังจากผ่านการโต้เถียงอย่างเผ็ดร้อนถึงบทร้องที่มีการแก้ไขใหม่ สภาคองเกรสของสาธารณรัฐโดมินิกันจึงได้มีมติด้วยเสียงส่วนมาก ผ่านร่างกฎหมายรับรองเพลงนี้ให้มีฐานะเป็นเพลงชาติอย่างเป็นทางการเมื่อวันที่ 7 มิถุนายน พ.ศ. 2440 แต่ว่าประธานาธิบดีอูลีส เออโร (Ulises Heureaux, พ.ศ. 2389 - 2443) ได้ใช้สิทธิยับยั้งกฎหมายฉบับนี้ ด้วยเหตุที่ปรูดอมซึ่งเป็นผู้ประพันธ์บทร้องของเพลงนี้เป็นนักการเมืองฝ่ายตรงข้ามกับตนเอง ต่อมาเมื่อประธานาธิบดีเออโรถูกฆาตกรรมในปี พ.ศ. 2443 ภาวะความไร้เสถียรภาพทางการเมืองที่ดำเนินต่อเนื่องหลายปีได้กลายเป็นสิ่งกีดขวางต่อการรับรองฐานะอย่างเป็นทางการของเพลงชาติของสาธารณรัฐโดมินิกัน
เพลงชาติสาธารณรัฐโดมินิกันได้รับการรับรองฐานอย่างเป็นทางการในที่สุด เมื่อวันที่ 30 พฤษภาคม  พ.ศ. 2477
ในบทเพลงนี้ ผู้แต่งมิได้กล่าวถึงชาวโดมินิกันด้วยคำว่า "Dominican" แต่ใช้คำว่า "ชาวกิสเกยา" (Quisqueyano) ซึ่งเป็นคำที่มีความหมายในเชิงกวีและประวัติศาสตร์

**บทร้อง**

**สำนวนดั้งเดิม**

**ฉบับราชการ**

**อ้างอิง**

**แหล่งข้อมูลอื่น**
   เพลงชาติสาธารณรัฐโดมินิกัน - Himnuszok-  เพลงชาติสาธารณรัฐโดมินิกัน (ขับร้อง)-  เพลงชาติสาธารณรัฐโดมินิกัน (บรรเลง) date=2009-03-27  -  เพลงชาติสาธารณรัฐโดมินิกัน (ขับร้องฉบับพิธีการ)
หมวดหมู่:สัญลักษณ์ของสาธารณรัฐโดมินิกัน
หมวดหมู่:เพลงชาติ
หมวดหมู่:เพลงภาษาสเปน
พันธะเพปไทด์

การสังเคราะห์แบบสูญเสียน้ำเพื่อสร้างเอไมด์
เรโซแนนซ์ของหมู่เพปไทด์ รูปไม่มีประจุอยู่ทางซ้าย รูปที่มีประจุอยู่ทางขวา
ไฟล์:Prolyl peptide group resonance.png|frame|right|พันธะไฮโดรเจน มักพบในรูปไม่มีประจุมากกว่ารูปมีประจุ
พันธะเพปไทด์ (peptide bond) หรือพันธะเอไมด์ (amide bond) เป็นพันธะเคมีชนิดพันธะโคเวเลนต์ ที่สร้างระหว่างหมู่คาร์บอกซิลของโมเลกุลหนึ่งกับหมู่อะมิโนของอีกโมเลกุลหนึ่ง และมีการปล่อยน้ำออกไปหนึ่งโมเลกุล จัดเป็นการสังเคราะห์แบบสูญเสียน้ำ (dehydration synthesis) และมักจะเกิดระหว่างกรดอะมิโน โมเลกุลที่เกิดใหม่เรียกว่าเอไมด์ C (=O) NH- หรือเพปไทด์
พอลิเพปไทด์และโปรตีนจะเป็นสายโซ่ของกรดอะมิโนที่เชื่อมต่อกันด้วยพันธะเพปไทด์ และเป็นองค์ประกอบหลักของพอลิเอไมด์ เช่นไนลอนและอะรามิดส์ ซึ่งเป็นพอลิเมอร์สังเคราะห์ที่มีพันธะเพปไทด์
พันธะเพปไทด์ถูกสลายได้ด้วยปฏิกิริยาเอไมด์ ไฮโดรไลซิส พันธะเพปไทด์ในโปรตีนมีความคงตัวปานกลาง หมายความว่าเมื่อมีน้ำอยู่จะสลายตัวได้ทันที ปล่อยพลังงานอิสระออกมา 10 kJ/mol แต่เกิดช้ามากในสิ่งมีชีวิต กระบวนการเกิดขึ้นด้วยการเร่งของเอนไซม์ที่ย่อยสลายพันธะเพปไทด์ ค่าการดูดกลืนแสงของเพปไทด์อยู่ที่ 190-230 nm
พันธะเพปไทด์สามารถเรียกอีกชื่อหนึ่งได้ว่า พันธะยูเพปไทด์ (eupeptide bond) เพื่อให้แตกต่างจากพันธะไอโซเพปไทด์ (isopeptide bond) ที่เป็นพันธะเอไมด์อีกรูปแบบหนึ่ง ซึ่งสร้างขึ้นจากหมู่คาร์บอกซิลของกรดอะมิโนหนึ่ง กับหมู่อะมิโนของอีกโมเลกุลหนึ่ง

**อ้างอิง**
หมวดหมู่:พันธะเคมี
มังกรสร้างชาติ

มังกรสร้างชาติ (建国大业; The Founding of a Republic) เป็นภาพยนตร์จีน นำแสดงโดยนักแสดงชั้นนำจากจีนและฮ่องกง หลายชีวิต อาทิ เฉินหลง, หลี่ เหลียนเจี๋ย, หลิว เต๋อหัว, หลี่หมิง, เจิน จื่อตัน, เหลียง เจียฮุย, จาง จื่ออี๋, เจ้า เวย, หวง เสี่ยวหมิง, ถัง กั๊วะเฉียง, ฮูจุน, เฉินคุน ฯลฯ กำกับภาพยนตร์โดย ฮั่น ซันผิง, ปีเตอร์ ชาน มีเนื้อหาเกี่ยวกับการปฏิวัติใน ปี ค.ศ. 1949 ที่เปลี่ยนแปลงประเทศไปสู่สาธารณรัฐประชาชนจีน สร้างขึ้นเนื่องในโอกาสที่จีนครบรอบ 60 ปี แห่งการปฏิวัติครั้งนี้

**แหล่งข้อมูลอื่น**
 The Founding of a Republic-  The Founding of a Republic date=2010-02-14  at the Chinese Movie Database
หมวดหมู่:เฉินหลง
หมวดหมู่:หลี่ เหลียนเจี๋ย
หมวดหมู่:ภาพยนตร์จีน
หมวดหมู่:ภาพยนตร์สงคราม
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ที่ออกฉายในปี พ.ศ. 2552
วิกิพีเดีย:เสนอบทความคัดสรร/ทุเรียน

=== ทุเรียน**
ทุเรียน ถูกเสนอเมื่อ 25 พฤศจิกายน พ.ศ. 2552 และจะได้รับการพิจารณาภายในวันที่ 9 ธันวาคม พ.ศ. 2552
 เสนอชื่อโดย Chale yan
สนับสนุน 
# สนับสนุน --Sry85 20:27, 26 พฤศจิกายน 2552 (ICT)
# สนับสนุนคะ --Joobjoob 11:10, 27 พฤศจิกายน 2552 (ICT)
#   --taweethaも 16:34, 27 พฤศจิกายน 2552 (ICT)
#   --DoLKuNG 19:12, 27 พฤศจิกายน 2552 (ICT)
#  --โจ ชิเงรุ 20:57, 2 ธันวาคม 2552 (ICT)
# สนับสนุนค่ะ มีเนื้อหาสาระที่น่ารู้และน่าสนใจมาก --Matt 19:38, 28 พฤศจิกายน 2552 (ICT)
คัดค้าน
# 
#
เสนอแนะการปรับปรุง
# ไม่ใช่ขอเสนอแนะ แต่สงสัยอะคะ "D24 เป็นต้น มีผลให้ราคาทั่วไปอยู่ที่ S$8 ถึง S$15 (192-360฿) ต่อกิโลกรัมเมื่อชั่งทั้งผล20 หรือเมื่อเฉลี่ยน้ำหนักประมาณ 1.5 กก. ผลทุเรียนหนึ่งผลจะมีราคา S$12 ถึง S$22 (288-528฿)20" -- แพงจัง --ราคาสิงคโปร์เหรอคะ --Joobjoob 11:10, 27 พฤศจิกายน 2552 (ICT)
#* ราคาที่สิงคโปร์ครับ ค่าครองชีพที่สิงคโปร์สูงกว่าบ้านเราครับ อย่างน้ำเปล่าราคาขวดละ 25 บาท  T_T -Chale yan 16:27, 27 พฤศจิกายน 2552 (ICT)
# การเรียบเรียง - คิดว่ามีการเขียนแบบ passive เยอะนะครับ นำประธานที่เป็นผู้กระทำมาไว้หน้าประโยคน่าจะดีกว่า --Horus | พูดคุย 23:38, 28 พฤศจิกายน 2552 (ICT)
#* จะลองไล่แก้ดูครับ ถ้าต้องการส่วนไหนเป็นพิเศษช่วยแจ้งนิดครับ --Chale yan 19:02, 29 พฤศจิกายน 2552 (ICT)
#** เสร็จแล้วรบกวนแจ้งให้ทราบได้เลยนะครับ --Horus | พูดคุย 19:15, 29 พฤศจิกายน 2552 (ICT)  
#*** ลด "ถูก" ออกพอสมควรแล้วครับ --Sry85 22:57, 30 พฤศจิกายน 2552 (ICT)
#*** แก้เสร็จแล้วครับ -Chale yan 12:02, 4 ธันวาคม 2552 (ICT)
# เนื้อหา - ในส่วน ประวัติทุเรียนในประเทศไทย "แต่น่าเชื่อถือได้ว่า เป็นการนำมาจากภาคใต้ของประเทศไทยนั่นเอง" เป็นความรู้ที่ใคร ๆ ก็รู้หรือเปล่าครับ ไม่งั้นก็รบกวนเพิ่มแหล่งอ้างอิงด้วยครับ --Horus | พูดคุย 23:38, 28 พฤศจิกายน 2552 (ICT)
#* ส่วนนี้เกือบทั้งหมดนำมาจาก "สารานุกรมไทยสำหรับเยาวชน เล่ม 28" ซึ่งอ้างถึงไปแล้วครับ --Chale yan 19:02, 29 พฤศจิกายน 2552 (ICT)
#* ส่วนในส่วนของชนิดหรือสปีชีส์ในไทยที่คุณยกมาใส่ในสายพันธุ์ทุเรียนในประเทศไทยนั้น ผมได้ยกกลับไปไว้ที่ส่วนเดิมครับ เพราะสายพันธุ์(หมายถึงมนุษย์ปรับปรุงขึ้น = Cultivar)ทุเรียนในไทยนั้นล้วนเป็น Durio zibethinus ทั้งสิ้นที่ทำการปลูกเลี้ยงกันอยู่ ส่วนคำพูดของเมอร์ซิเออร์ เดอลาลูแบร์ ในส่วนของประวัติทุเรียนในประเทศไทยนั้นคุณตัดออกเพื่ออะไรครับ --Chale yan 19:28, 29 พฤศจิกายน 2552 (ICT)
#** แค่บอกว่าพบมากในประเทศไทยสมัยนั้นก็พอแล้วครับ จะบรรยายลักษณะของทุเรียนอีกทำไม เขียนไปแล้วนี่ --Horus | พูดคุย 19:30, 29 พฤศจิกายน 2552 (ICT)
#*** อืมเข้าใจครับ ในส่วนตัวผมคิดว่าเป็นแค่การยกคำพูดมากล่าวอ้างเฉยๆ --Chale yan 19:34, 29 พฤศจิกายน 2552 (ICT)
# เนื้อหา - เปลี่ยนแปลงตรงหัวข้อ "ประเพณีความเชื่อ" ไปบ้าง ลองดูนะคะถ้าไม่ถูกต้องหรือไม่ชอบใจก็เปลี่ยนกลับไปได้ตามสบายค่ะ --Matt 12:12, 30 พฤศจิกายน 2552 (ICT)
เมนแอตเวิร์ก

เมนแอตเวิร์ก (Men at Work)  เป็นวงร็อกออสเตรเลียที่ได้รับอิทธิพลเพลงเร็กเก ประสบความสำเร็จระดับนานาชาติในคริสต์ทศวรรษ 1980 ถือเป็นศิลปินออสเตรเลียเพียงกลุ่มเดียวที่สามารถมีทั้งอัลบั้มและซิงเกิลอันดับ 1 พร้อมกันในสหรัฐอเมริกา (กับอัลบั้ม Business as Usual และซิงเกิล "Down Under") และในเวลาเดียวกันนั้น ยังอันดับ 1 ทั้งซิงเกิลและอัลบั้มพร้อมกันในสหราชอาณาจักรอีกด้วย วงได้รับรางวัลแกรมมี่ สาขาศิลปินหน้าใหม่ ในปี 1983

**อ้างอิง**
หมวดหมู่:กลุ่มดนตรีจากเมลเบิร์น
หมวดหมู่:กลุ่มดนตรีนิวเวฟสัญชาติออสเตรเลีย
หมวดหมู่:กลุ่มดนตรีป็อปร็อกสัญชาติออสเตรเลีย
ปลาส้ม

ไฟล์:Barbonymus gonionotus-Pla som861.jpg|thumb|250px|ปลาตะเพียนส้ม
ปลาส้ม เป็นการแปรรูปอาหารจากปลาชนิดหนึ่งที่แพร่หลายในเอเชียตะวันออกเฉียงใต้ เครื่องปรุงหลักประกอบด้วย ปลา  เกลือ กระเทียม ข้าวสุก ผสมกัน หมักจนมีรสเปรี้ยว มีทั้งแบบที่ใช้ปลาทั้งตัว และแบบที่ใช้เฉพาะเนื้อปลา ซึ่งแบบที่ใช้เนื้อปลาอย่างเดียวอาจเรียกปลาส้มฟักหรือแหนมปลา สัดส่วนต่างกันไปในแต่ละท้องถิ่น เช่น ชาวไทญ้อมีสูตรปลาส้มเป็นของตนเอง โดยเครื่องปรุง ใช้พริก เกลือ กระเทียม น้ำซาวข้าว ข้าวเหนี่ยวใหม่นึ่ง 
จะต้องคั่วเกลือให้แห้งและตำให้ละเอียดก่อนนำมาคลุกกับส่วนผสมอื่น
ปลาส้มของภาคใต้มีเอกลักษณ์เฉพาะที่ต่างไป โดยจะนำปลา เช่น ปลากระดี่ ปลาตะเพียน มาผ่าท้องเอาไส้ออก หมักเกลือไว้ 2-3 วัน แล้วจึงล้างจากนั้น นำไปชุบในน้ำตาลโตนด ที่เคี่ยวกับข้าวคั่วจนข้น เรียงใส่ไห ปิดปากไหให้แน่น ทิ้งไว้ 7-10 วัน ถ้าใช้กุ้งแทนเรียกกุ้งส้ม
อย่างไรก็ตามการบริโภคปลาส้มควรปรุงให้สุกก่อน ไม่ควรบริโภคเมื่อยังดิบเพราะอาจมีพยาธิใบไม้ในตับอยู่ ทำให้เสี่ยงต่อการเป็นโรคมะเร็งลำไส้

**ปลาส้มฟัก**
ปลาส้มฟัก เป็นภาษาท้องถิ่นของคนไทยพวน หมายถึง การถนอมอาหารโดยการทำปลาให้เปรี้ยว เรียกอีกอย่างหนึ่งว่า แหนมปลา มีปริมาณโปรตีนจากเนื้อปลาสูง มีเกลือแร่ และสมุนไพรจากกระเทียม

**อ้างอิง**
หมวดหมู่:อาหารหมักดอง
หมวดหมู่:อาหารไทยภาคกลาง
ไข่ครอบ

ไข่ครอบ เป็นการถนอมอาหารของทางภาคใต้โดยเฉพาะบริเวณลุ่มทะเลสาบสงขลา เป็นการถนอมไข่ด้วยเกลือแบบเดียวกับไข่เค็มแต่มีวิธีต่างกัน ซึ่งเกิดจากการนำไข่ขาวมาย้อมแหหรืออวนที่ทำจากด้ายดิบเพื่อให้ใช้งานได้นานขึ้น ไข่แดงที่เหลือจึงนำมาแปรรูป โดยใส่ไข่แดงกลับลงไปในเปลือกไข่ โดยใช้ไข่แดง 2 ฟองต่อเปลือกไข่ 1 ฟอง  เหยาะเกลือลงไป แล้วเอาเปลือกไข่อีกอันมาครอบ ทิ้งไว้หนึ่งคืนจึงนำไปนึ่ง 
ไข่ครอบที่นึ่งแล้ว นำมาปรุงอาหารได้หลายวิธี เช่นนำไปยำ ไข่ครอบนิยมทำจากไข่เป็ดมากกว่าเพราะชาวประมงใช้ไข่ขาวของไข่เป็ดในการย้อมด้ายดิบ

**อ้างอิง**
 อาหารการกินแห่งลุ่มทะเลสาบ. สงขลา: เครือข่ายสตรรอบทะเลสาบสงขลา. 2551. หน้า 56

**แหล่งข้อมูลอื่น**
   ไข่ครอบ date=2009-08-15 
หมวดหมู่:อาหารหมักดอง
หมวดหมู่:อาหารจากไข่
หมวดหมู่:อาหารไทยภาคใต้
แคนวีโกแบ็ก

"แคนวีโกแบ็ก" (Can We Go Back) เป็นผลงานซิงเกิลที่ 46 ของคุมิ โคดะ  มีกำหนดวางจำหน่ายวันที่ 20 มกราคม พ.ศ. 2553 ในรูปแบบซีดีและซีดีคู่กับดีวีดี  
เพลง "Can We Go Back" เป็นเพลงคัฟเวอร์จากอัลบัม "All I Ever Wanted" ของเคลลี คลาร์กสัน
ซิงเกิล "Can We Go Back" เป็นซิงเกิลที่วางจำหน่ายแบบจำกัดจำนวนเพียง 50,000 แผ่นเท่านั้นเหมือนกับซิงเกิล เอนีไทม์ โดยซิงเกิลนี้วางจำหน่ายก่อนการวางจำหน่ายอัลบั้ม BEST ~third universe~ & 8th AL "UNIVERSE เพียงสองสัปดาห์
เพลง "Can We Go Back" เป็นเพลงประกอบโฆษณาของ music.jp ส่วนเพลง "Good day" เป็นเพลงประกอบโฆษณาห้างสรรพสินค้าโซโก้

**รายชื่อเพลง**

**ซีดี**
# Can We Go Back 
# Good day
# Can We Go Back（Instrumental）
# Good day（Instrumental）

**ดีวีดี**
#Can We Go Back（Music Video）
#Can We Go Back（Making Video）

**การแสดงสด**
16 มกราคม พ.ศ. 2553 - CDTV - "Can We Go Back"
*18 มกราคม พ.ศ. 2553 - HEY! HEY! HEY! - "Can We Go Back"
*19 มกราคม พ.ศ. 2553 - レコ★Hits! - "Can We Go Back"
*22 มกราคม พ.ศ. 2553 - MUSIC STATION - "Can We Go Back"
*22 มกราคม พ.ศ. 2553 - MUSIC FIGHTER - "Can We Go Back" 
*24 มกราคม พ.ศ. 2553 - MUSIC LOVERS  - "Can We Go Back"
*30 มกราคม พ.ศ. 2553 - Melodix! - "Can We Go Back"
*31 มกราคม พ.ศ. 2553 - MUSIC JAPAN - "Can We Go Back"

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
 ข้อมูลซิงเกิล Can We Go Back date=2009-12-21 
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2553
หมวดหมู่:เพลงญี่ปุ่น
หมวดหมู่:เพลงของคูมิ โคดะ
อีโก

"อีโก" (Ego) คือเพลงโดยบียอนเซ่ โนวส์ นักร้องอาร์แอนด์บี ชาวอเมริกัน แต่งและผลิตโดย Elvis "BlacElvis" Williams, Harold Lilly, และโนวส์สำหรับฉบับดีลักซ์ของสตูดิโออัลบั้มชุดที่ 3 ของเธอ ไอแอม... ซาชาเฟียร์ส เพลงนี้ได้จำหน่ายวันที่ 19 พฤษภาคม พ.ศ. 2552 โดยเป็นซิงเกิลที่ 5 จากอัลบั้ม ฉบับรีมิกซ์ของเพลงนี้ได้ร่วมกับศิลปินฮิปฮอปอย่างคานเย เวสต์ ซึ่งก็ได้รวมอยู่ใน อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส ซีดี/ดีวีดี
ซิงเกิลนี้เป็นซิงเกิลที่ 5 ติดต่อกัน จากอัลบั้ม ไอแอม... ซาชาเฟียร์ส ที่สามารถเข้าไปใน 40 อันดับแรกของชาร์ตบิลบอร์ด ฮอต 100ได้

**รายชื่อเพลง**
ซิงเกิลส์แอนด์แดนซ์มิกซ์ สหรัฐ
# "อีโก" - 3:57
# "อีโก" (DJ Escape & Johnny Vicious Club Remix) - 8:22
# "อีโก" (Slang "Big Ego" Club Remix) - 6:18
# "สวีตดรีมส์" - 3:29
# "สวีตดรีมส์" (OK DAC Club Remix) - 5:14
# "สวีตดรีมส์" (Karmatronic Club Remix) - 6:36
*ดิจิทัลอีพี เยอรมนี
# "สวีตดรีมส์" - 3:29
# "สวีตดรีมส์" (Groove Police Remix) - 3:10
# "อีโก" - 3:57
# "อีโก" (รีมิกซ์) ร่วมกับ Kanye West - 4:43
# "สวีตดรีมส์" (มิวสิกวิดีโอ) - 4:00
# "อีโก" (รีมิกซ์) ร่วมกับ Kanye West (มิวสิกวิดีโอ) - 4:52

**ชาร์ต**

**ชาร์ตประจำสัปดาห์**

**ชาร์ตประจำเดือน**

**ชาร์ตสิ้นปี**

**การรับรอง**

**ประวัติการวางจำหน่าย**

**อ้างอิง**
หมวดหมู่:ซิงเกิลในปี พ.ศ. 2552
หมวดหมู่:เพลงของบียอนเซ่ โนวส์
PUREX

PUREX ย่อมาจาก Plutonium - URanium EXtraction — de facto คือกระบวนการคืนสภาพยูเรเนียมและพลูโทเนียมจากเชื้อเพลิงนิวเคลียร์ที่ใช้แล้วกลับมาผลิตเป็นเชื้อเพลิงนิวเคลียร์ใหม่ โดยใช้หลักการสกัดของเหลวด้วยของเหลวด้วยการแลกเปลี่ยนประจุ

**กระบวนการทางเคมี**
ขั้นแรกเชื้อเพลิงจะถูกนำไปละลายในกรดไนตริก หลังจากนั้นจะแยกของแข็งที่ไม่ละลายออก เพราะว่าจะรบกวนกระบวนการสกัดของเหลวด้วยของเหลว การมีอยู่ของของแข็งเล็กๆเหล่านั้นสามารถกลายเป็นอิมัลชันได้
สารละลายอินทรีย์ประกอบด้วย tributyl phosphate(TBP)30% ในน้ำมันก๊าดไร้กลิ่น (หรือ hydrogenated propylene trimer) ถูกนำมาใช้เพื่อคืนสภาพยูเรเนียมและพลูโทเนียมหรือผลิตภัณฑ์ฟิชชันที่เหลือในระยะไนตริก หนึ่งในการสกัดนั้นคือการแบ่งสกัดของพลูโทเนียมหนักจากยูเรเนียม กระบวนการสกัดแบบ PUREX ใช้ 'โซลเวชัน' แบบการสกัดของเหลวด้วยของเหลวในความซับซ้อนของรูปแบบระหว่าง tributyl phosphate และสารละลายธาตุกัมมันตภาพ การสกัดนิยมใช้กรดไนทริกความเข้มข้นสูง ส่วนการสกัดกลับ (stripping) ทำโดยใช้กรดไนทริกความเข้มข้นต่ำ สำหรับการสกัดกลับของพลูโทเนียมสามารถใช้ redox stripping ซึ่งลดสภาวะออกซิเดชันของพลูโทเนียมจาก +4 เป็น +3 โดยการลดตัวกระทำ คือใช้กรดแอสคอร์บิค (Ascorbic acid) และเติมกรดไฮโดรฟลูออริก (HF) ตกตะกอนพลูโทเนียมเป็น PuF3 จากสารละลายไนเทรด ยูเรเนียมที่สกัดได้ถูกเปลี่ยนเป็นออกไซด์และเก็บไว้ หรือเปลี่ยนให้อยู่ในรูปของ hexafluoride และเสริมสมรรถนะซ้ำ

**แหล่งข้อมูลอื่น**
  Processing of Used Nuclear Fuel date=2007-02-04 , World Nuclear Association-  Reactor-Grade Plutonium and Development of Nuclear Weapons date=2011-09-28 , Analytical Center for Non-proliferation-  PUREX Process, European Nuclear Society date=2016-05-21 -  Mixed Oxide Fuel (MOX) date=2013-03-01  - World Nuclear Association-  Disposal Options for Surplus Weapons-Usable Plutonium - Congressional Research Service Report for Congress-  Brief History of Fuel Reprocessing date=2006-03-23 
หมวดหมู่:นิวเคลียร์เคมี
หมวดหมู่:จิตรกรหนังสือวิจิตร

รวมศิลปินผู้เขียนหนังสือวิจิตรที่รวมทั้งจุลจิตรกรรมเปอร์เซีย
หมวดหมู่:เอกสารตัวเขียนสีวิจิตร
หนังสือวิจิตร
uk:Категорія:Ілюстратори
จตุรมิตรสามัคคี ครั้งที่ 25

การแข่งขันฟุตบอลจตุรมิตรสามัคคี ครั้งที่ 25 เป็นการแข่งขันฟุตบอลประเพณีของโรงเรียนชายล้วน 4 โรงเรียน โดยครั้งนี้จัดเป็นครั้งที่ 25 มีโรงเรียนสวนกุหลาบวิทยาลัย รับหน้าที่เป็นเจ้าภาพ ทำการแข่งขันในวันเสาร์ที่ 21 พฤศจิกายน ถึง วันเสาร์ที่ 28 พฤศจิกายน พ.ศ. 2552 ที่สนามศุภชลาศัย ภายในสนามกีฬาแห่งชาติ

**ผลการแข่งขัน**

**รอบแรก**
----

**ชิงอันดับที่ 3**

**ชิงชนะเลิศ**

**อ้างอิง**
https://ac127.wordpress.com/2009/11/23/จตุรมิตรครั้งที่-25-รู้รั/
25
นักบุญดันสตัน

นักบุญดันสตัน  (Dunstan) เป็นอธิการอารามกลาสเบอรี บิชอปแห่งเวิร์สเตอร์ บิชอปแห่งลอนดอน และอาร์ชบิชอปแห่งแคนเทอร์เบอรี หลังมรณกรรมให้รับการประกาศเป็นนักบุญในปี ค.ศ. 959 ท่านมีบทบาทสำคัญในการฟื้นฟูชีวิตอารามวาสีแบบศาสนาคริสต์และปฏิรูปคริสตจักรในอังกฤษ ออสเบิร์นแห่งแคนเทอร์เบอรี ศิลปินและธรรมาจารย์ ผู้เขียนชีวประวัติของท่านกล่าวว่าท่านมีทักษะด้าน “การวาดภาพและเขียนหนังสือ” ซึ่งเป็นความสามารถตามปกติของนักบวชอาวุโสในสมัยนั้น ท่านยังเป็นมรณสักขีในศาสนาคริสต์ เกิดเมื่อวันที่ ราว ค.ศ. 909   ที่เมืองบาลตันบะระในอังกฤษ และเสียชีวิตเมื่อวันที่ 19 พฤษภาคม ค.ศ. 988  
นอกจากหน้าที่ทางศาสนาแล้วดันสตันรับราชการเป็นเสนาบดีในพระเจ้าแผ่นดินอังกฤษอยู่หลายพระองค์ ดันสตันเป็นนักบุญผู้เป็นที่นิยมกันในอังกฤษอยู่เกือบสองร้อยปีจากเรื่องราวของความสามารถต่างๆ ของท่าน  ที่รวมทั้งเรื่องที่สามารถปราบปีศาจร้ายได้

**อ้างอิง**

**ดูเพิ่ม**
 นักบุญ 
988
หมวดหมู่:จิตรกรชาวอังกฤษ
หมวดหมู่:นักบุญชาวอังกฤษ
หมวดหมู่:อาร์ชบิชอปแห่งแคนเทอร์เบอรี
หมวดหมู่:นักบุญในคริสต์ศตวรรษที่ 10
หมวดหมู่:จิตรกรหนังสือวิจิตร
หมวดหมู่:นักบวชในศาสนาคริสต์ชาวอังกฤษ
หมวดหมู่:บุคคลจากเทศมณฑลซัมเมอร์เซต
ซัลเบอาตี นิการากัว

ซัลเบอาตี นิการากัว (Salve a ti, Nicaragua) เป็นชื่อเรียกของเพลงชาติแห่งสาธารณรัฐนิการากัว ประพันธ์คำร้องโดย ซาโลมอน อีบาร์รา มายอร์กา (Salomón Ibarra Mayorga) เรียบเรียงทำนองโดย ลุยส์ อา. เดลกาดีโย (Luis A. Delgadillo) เพลงนี้ได้รับการยอมรับเป็นเพลงชาตินิการากัวอย่างเป็นทางการเมื่อวันที่ 20 ตุลาคม พ.ศ. 2472
ทำนองของเพลงนี้เกิดขึ้นในช่วงคริสต์ศตวรรษที่ 17 โดยใช้เป็นเพลงสวดในคริสต์ศาสนาโดยบาทหลวงชาวสเปน ซึ่งในเวลานั้น นิการากัวยังถือเป็นแคว้นหนึ่งที่อยู่ภายใต้การปกครองของจักรวรรดิสเปน ต่อมาในช่วงปีแรก ๆ แห่งการเรียกร้องเอกราชของชาวนิการากัว เพลงนี้ก็ได้ถูกใช้เป็นเพลงสรรเสริญต่อความยุติธรรมของศาลสูงสุดแห่งรัฐของนิการากัว ซึ่งต่อมาได้เข้าร่วมเป็นสมาชิกในสหพันธ์สาธารณรัฐอเมริกากลาง
บทเพลงซัลเบอาตี นิการากัว ถูกแทนที่ด้วยเพลงอื่นเป็นระยะ ๆ ถึง 3 ครั้งระหว่างยุคแห่งความวุ่นวายทางการเมืองและการปฏิวัติ  แต่ที่สุดเพลงนี้ก็ได้กลับมามีการใช้อีกครั้งในวันที่ 23 เมษายน พ.ศ. 2461 เมื่อการปฏิวัติเสรีนิยมครั้งสุดท้ายของนิการากัวได้สิ้นสุดลง  หลังจากนั้นรัฐบาลจึงได้จัดให้มีการประกวดเนื้อร้องสำหรับเพลงชาติเพลงใหม่  ซึ่งเงื่อนไขของเนื้อร้องใหม่นี้จะต้องกล่าวถึงเพียงสันติภาพและการทำงานเท่านั้น เนื่องจากประเทศในเวลานั้นเพิ่งจะสิ้นสุดภาวะสงครามกลางเมือง  ซึ่งเงื่อนไขดังกล่าวทำให้นิการากัวเป็นประเทศเดียวในแถบละตินอเมริกาที่ใช้เพลงชาติซึ่งมีเนื้อหากล่าวถึงสันติภาพ มิได้กล่าวถึงสงครามอย่างชาติอื่นในบริเวณเดียวกัน
รัฐบาลชุดใหม่ของนิการากัวซึ่งนิยมสเปนและมีแนวคิดอนุรักษนิยม ได้มอบรางวัลชนะเลิศให้แก่ผลงานของซาโลมอน อีบาร์รา มายอร์กา ครูและกวีชาวนิการากัว และได้ประกาศใช้เพลงซัลเบอาตี นิการากัวเป็นเพลงชาติแทนเพลง "เอร์โมซา โซเบรานา" (Hermosa Soberana - อาจแปลเอาความได้ว่า "อธิปไตยที่งดงาม") ซึ่งเป็นเพลงมาร์ชที่มีเนื้อหาปลุกเร้าให้ผู้คนเข้าสู่สงครามต่อต้านสเปน และแสดงถึงความอึดอัดใจที่ชาวนิการากัวมีรากเหง้าจากวัฒนธรรมสเปนอย่างฝังรากลึก

**บทร้อง**

**ดูเพิ่ม**
 ธงชาตินิการากัว- ตราแผ่นดินของนิการากัว- เอร์โมซาโซเบรานา- ลากรานาดา

**อ้างอิง**

**แหล่งข้อมูลอื่น**
  ซัลเบอาตี นิการากัว (บรรเลง)
หมวดหมู่:เพลงชาติ
หมวดหมู่:สัญลักษณ์ของประเทศนิการากัว
หมวดหมู่:เพลงภาษาสเปน
หมวดหมู่:เพลงนิการากัว
เอร์โมซาโซเบรานา

เอร์โมซาโซเบรานา (Hermosa Soberana) เป็นชื่อของเพลงชาติแห่งสาธารณรัฐนิการากัว ระหว่าง พ.ศ. 2436 - พ.ศ. 2453 ชื่อของเพลงนี้อาจแปลความหมายได้ว่า "อธิปไตยอันงดงาม" 
บทเพลงดังกล่าวได้ประพันธ์ขึ้นเพื่ออุทิศแก่นายพลโคเซ ซานโตส เซลายา (José Santos Zelaya) และได้รับการยอมรับเป็นเพลงชาติอย่างเป็นทางการเมื่อเดือนกันยายน พ.ศ. 2436 ทำนองประพันธ์โดยอาเลคันโดร โกว์ซิน (Alejandro Cousin) บุตรเขยของนายพลซันโตส และผู้ประพันธ์เพลงชาตินิการากัวยุคก่อนหน้า ซึ่งใช้ในระหว่างปี พ.ศ. 2432 - 2436  ส่วนคำร้องนั้นไม่ทราบแน่ชัดว่าใครเป็นผู้แต่ง แต่เป็นไปได้ว่าจะเป็นคนใดคนหนึ่งในกวีสำคัญของนิการากัว 3 คน ซึ่งได้แก่ รูเบน ดารีโอ (Rubén Darío) ซานเตียโก อาร์กูเอโย (Santiago Argüello) และมานวยล์ มัลโดนาโด (Manuel Maldonado) 
หลังสิ้นสุดการปฏิวัติเสรีนิยมและสงครามกลางเมืองในนิการากัวเมื่อ พ.ศ. 2453 จึงได้มีการเลือกใช้เพลง "ซัลเบอาตี นิการากัว" ซึ่งมีเนื้อหากล่าวถึงความสงบและการทำงานเป็นเพลงชาตินิการากัวแทนเพลงนี้ โดยยกเหตุผลว่าเพลงชาติเดิมมีเนื้อหาปลุกเร้าให้ผู้คนเข้าสู่สงคราม ไม่เหมาะสมกับยุคสมัยแห่งการฟื้นฟูชาติ อย่างไรก็ตาม บทเพลง "เอร์โมซาโซเบรานา" ก็ยังคงถูกขับร้องในฐานะเพลงปลุกใจให้รักชาติมาจนถึงปัจจุบัน

**เนื้อร้อง**

**ดูเพิ่ม**
 ธงชาตินิการากัว- ตราแผ่นดินของนิการากัว- ซัลเบอาตี นิการากัว

**อ้างอิง**

**แหล่งลอื่น**
  Complicated history of national anthems of Nicaragua date=2006-05-09 -  MP3 file (vocal) of Hermosa Soberana
หมวดหมู่:เพลงชาติ
หมวดหมู่:เพลงภาษาสเปน
หมวดหมู่:เพลงนิการากัว
ยัน เดอ ไบร

ยัน เดอ ไบร (Jan de Bray; ราว ค.ศ. 1627 - 1 เมษายน ค.ศ. 1697) เป็นจิตรกรชาวดัตช์คนสำคัญของยุคทองของเนเธอร์แลนด์ของคริสต์ศตวรรษที่ 17 ยัน เดอ ไบรมีความเชี่ยวชาญทางการเขียนภาพเหมือนเชิงประวัติศาสตร์

**ประวัติ**
ยัน เดอ ไบร เป็นลูกและลูกศิษย์ของซาโลโมน เดอ ไบร ผู้เป็นสถาปนิกและกวี ผู้ใช้เวลาเขียนงานส่วนใหญ่ในฮาร์เลม ที่เดอ ไบรเป็นประธานสมาคมจิตรกรอยู่หลายปี จิตรกรในฮาร์เลมก็เช่นเดียวกับในอือแตร็คต์ที่ส่วนใหญ่เป็นโรมันคาทอลิก เดอ ไบรต้องทำใจหลายครั้งกับการสูญเสียสมาชิกในครอบครัวหลายคนไปกับโรคระบาด รวมทั้งภรรยาสามคนที่เสียชีวิตเพียงไม่กี่ปีหลังจากที่สมรสกับเดอ ไบร
งานเขียนของเดอ ไบร ได้รับอิทธิพลจากบาร์โตโลเมอึส ฟัน เดอร์แฮ็ลสต์ และฟรันส์ ฮัลส์ ที่ส่วนใหญ่แล้วจะเป็นงานเขียนภาพเหมือน และจะเป็นภาพเหมือนกลุ่ม และมีความเชี่ยวชาญในการวางตัวแบบเป็นบุคคลในประวัติศาสตร์ซึ่งทำให้เป็นภาพเขียนแบบที่เรียกว่าภาพเหมือนเชิงประวัติศาสตร์ ที่เรียกเป็นภาษาฝรั่งเศสว่า "portrait historié" หรือภาษาอังกฤษว่า "historicised portrait" ในบรรดางานชิ้นสำคัญก็ได้แก่งานชื่อ "งานเลี้ยงของคลีโอพัตรา" โดยใช้สมาชิกในครอบครัวเป็นตัวแบบรวมทั้งตนเองด้วย ในปัจจุบันภาพเขียนนี้ภาพแรกที่เขียนในปี ค.ศ. 1652 เป็นส่วนหนึ่งของงานสะสมศิลปะหลวงของพระราชวงศ์อังกฤษ และภาพเดียวกันที่เขียนในปี ค.ศ. 1669 เป็นของพิพิธภัณฑ์ศิลปะในนิวแฮมป์เชียร์ ภาพที่สองเป็นภาพที่แสดง "ภาวะเวทนา" (pathos) เพราะบุคคลในภาพเกือบทั้งหมดเป็นภาพของผู้ที่เสียชีวิตด้วยโรคระบาดระหว่างปี ค.ศ. 1663 ถึง ค.ศ. 1664   
"เดอ ไบร และภรรยา วาดเป็นยูลิสซีสและพิเนโลพี", ค.ศ. 1668
ในปี ค.ศ. 1689 เดอ ไบรก็ถูกประกาศล้มละลายในฐานะพลเมืองฮาร์เลมจนต้องย้ายไปอัมสเตอร์ดัมและไปเสียชีวิตที่นั่น

**อ้างอิง**
Murray, P. & L. (1996). Dictionary of art and artists (p. 65). London: Penguin Books. ISBN 0-14-051300-0. - Jan De Bray and the Classical Tradition at the National Gallery of Art, Washington - 16pp pdf exhibition brochure date=2006-09-30  - Netherlands Institute for Art History

**ดูเพิ่ม **
 จิตรกรรมยุคทองของเนเธอร์แลนด์- จิตรกรรมบาโรก

**แหล่งข้อมูลอื่น**
 ชีวประวัติของยัน เดอ ไบรที่  พิพิธภัณฑ์ศิลปะเว็บ- ภาพเขียนของยัน เดอ ไบรที่  พิพิธภัณฑ์ศิลปะเว็บ

**ระเบียงภาพ**
ไฟล์:Jan de Bray 001.jpg|"Die Pflege der Waisenkinder"ราว ค.ศ. 1675
ไฟล์:Jan de Bray, Achilles wśród córek Likomedesa (Owidiusz, Metamorfozy).jpg|"ยูลิสซีสพบอะคิลลีส"ราว ค.ศ. 1664
ไฟล์:Jan de Bray Group Portrait 1661.jpg|"ภาพเหมือนของแม่กับลูกในบทลูกสาวฟาโรห์กับโมเสสในตะกร้าหวาย"ราว ค.ศ. 1661
ไฟล์:Jan de Bray00.jpg|"ภาพเหมือนของช่างพิมพ์อับราฮัม กัสเตอไลน์ กับภรรยามาร์การีตา ฟัน บังเกิน"ราว ค.ศ. 1663
ไฟล์:Jan de bray regentessen dolhuys.JPG|"The Regentesses of the "Leproos-, Pest- en Dolhuis"ราว ค.ศ. 1667
หมวดหมู่:บุคคลที่เกิดในปี พ.ศ. 2170
หมวดหมู่:จิตรกรชาวดัตช์
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรภาพประวัติศาสตร์
หมวดหมู่:จิตรกรภาพเหมือน
บ้านสะแกซึง

บ้านสะแกซึง (Sa-kae-sung) เป็นหมู่บ้านใน ตำบลเกาะโพธิ์ อำเภอปากพลี จังหวัดนครนายก ลักษณะของชุมชนเป็นชุมชนเกษตรกรรม ที่ยังคงดำเนินชีวิตแบบเรียบง่ายในรูปแบบชนบท ลักษณะบ้านส่วนใหญ่เป็นแบบดั้งเดิมในท้องถิ่น อยู่ในบริเวณที่ประกอบอาชีพ เป็นครอบครัวในพื้นที่ใช้สอยที่จำกัด คนในชุมชนส่วนใหญ่เป็นคนท้องถิ่น อยู่กันแบบพึ่งพาอาศัยกัน สภาพทั่วไปของตำบลเป็นที่ราบลุ่ม
ในฤดูฝนน้ำจะเอ่อท่วมขังทุกปี มีคลองชลประทานผ่านตำบลจำนวน 1 สายยาวประมาณ 3 กิโลเมตร แต่ในฤดูแล้งน้ำในคลองจะแห้งหมด คนในชุมชนส่วนใหญ่ ยึดอาชีพทำนาเป็นอาชีพหลัก แต่มีรายได้เสริมบ้าง จากการทำประมงน้ำจืด ค้าขาย และรับจ้างต่างๆ


**ประวัติชุมชน**
สภาพเดิมของหมู่บ้านเป็นป่าทึบมีสัตว์ป่านานาชนิดอาศัยอยู่มากมาย แต่ที่ตั้งของตำบลมีต้นไม้ล้อมรอบเหมือนเกาะโดยเฉพาะมีต้นโพธิ์ขึ้นอยู่โดยรอบหนาแน่น จึงได้ตั้งชื่อว่า "ตำบลเกาะโพธิ์" ซึ่งตำบลเกาะโพธิ์แต่เดิมอยู่ในเขตการปกครองของตำบลเกาะหวายซึ่งเดิมมีจำนวน 6 หมู่บ้าน ในปี พ.ศ. 2509 แต่ปัจจุบันตำบลเกาะโพธิ์ เป็นตำบล ในเขตการปกครองของ อำเภอปากพลี ซึ่งประกอบด้วย 7 หมู่บ้าน ได้แก่ 
# บ้านห้วยโรง
# บ้านเกาะโพธิ์
# บ้านสะแกซึง
# บ้านดงข่า
# บ้านคลองกระทุ่ม
# บ้านหัวถนน
# บ้านท่าขอน

**ข้อมูลจำเพาะ**
ภูมิศาสตร์- สภาพที่ตั้ง ตำบลเกาะโพธิ์ อำเภอปากพลี จังหวัดนครนายก- ภูมิประเทศ เป็นพื้นที่ราบลุ่มเหมาะกับการทำเกษตรกรรม มีน้ำท่วมขังในฤดูฝน
ประชากร
จำนวนประชากรมีประมาณ 120 ครัวเรือน ส่วนใหญ่อยู่รวมกันเป็นครอบครัว ประชากรท้องถิ่นนั้น เป็นชาวไทยพวน อพยพมาจาประเทศลาวในสมัยรัชกาลที่ 3
ภาษา
ภาษาที่คนในท้องถิ่นนั้นใช้ ภาษาพวน
ศาสนา
ประชากรเกือบทั้งหมดนับถือศาสนาพุทธ และยังคงยึดมั่นในสถาบันพระมหากษัตริย์
การศึกษา
ประชากรท้องถิ่นส่วนใหญ่ มีอาชีพเกษตรกรรม การศึกษาโดยเฉลี่ยจึงอยู่ช่วงประถมศึกษาแต่รุ่นหลังๆ มีระดับ การศึกษาที่สูงขึ้นเรื่อยๆ จนถึงระดับมหาวิทยาลัย
ประเพณีและวัฒนธรรม- ประเพณีบุญข้าวสาก เป็นพิธีการขอบคุณพระแม่โพสพ- ประเพณีบุญข้าวจี่ ทำหลังจากได้ผลผลิตแล้ว - ประเพณีบุญข้าวหลาม ทำหลังจากได้ผลผลิตแล้ว- ประพณีบุญพระเวส แสดงความระลึกถึงพระคุณของพระพุทธเจ้า- ประพณีก่อพระเจดีย์ทราย เป็นการสร้างบุญกุศล
บุคคลสำคัญ- เสนาะ บุญเพื่อน ผู้ใหญ่บ้าน- พิมพา ดวงประชา เกษตรอำเภอ

**อ้างอิง**
  เว็บไซต์ สะแกซึง date=2020-10-22 
หมวดหมู่:หน่วยการบริหารในจังหวัดนครนายก
หมวดหมู่:อำเภอปากพลี
หมวดหมู่:หมู่บ้านในประเทศไทย
เทศบาลตำบลตะขบ

เทศบาลตำบลตะขบ เป็นตำบลหนึ่งในอำเภอปักธงชัย จังหวัดนครราชสีมา มีจำนวนประชากรราว 4000-5000 คน พูดภาษาไทยโคราช ,ไทยกลาง มีสัญลักษณ์ชุมชนคือ ต้นยางใหญ่ ,เขาพยาปราบ

**ที่ตั้งและอาณาเขต**
เทศบาลตำบลตะขบตั้งอยู่ ทางทิศตะวันตกเฉียงใต้ ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับ อ่างเก็บน้ำตะขบ- ทิศตะวันออก ติดต่อกับ เทศบาลตำบลบ่อปลาทอง- ทิศใต้ ติดต่อกับ ภูเขา และ เขื่อนลำพระเพลิง- ทิศตะวันตก ติดต่อกับ ภูเขา

**ประวัติ**
เป็นชุมชนดั้งเดิมที่มีอายุนานกว่า 100 ปี ทำให้ชุมชนมีวัฒนธรรมประเพณีดั้งเดิมสืบทอดมาถึงปัจจุบัน แม้แต่ในปัจจุบัน ก็ยังเป็นชุมชนดั้งเดิมที่งามทั้งทางด้านธรรมชาติ วัฒนธรรม และจิตใจของผู้คนในชุมชน


**ประเพณีและวัฒนธรรม**
ประเพณี ได้แก่ การก่อกองทรายในวันสงกรานต์, งานทอดกฐิน, การทรงเจ้า ,เทศกาลเทศน์มหาชาติ และประเพณีดั้งเดิมทั่วไปในชุมชน

**แหล่งท่องเที่ยว**
 เขื่อนลำพระเพลิง
ตะขบ
ตำบลอัมพวา

ตำบลอัมพวา อยู่ใน  อำเภออัมพวา จังหวัดสมุทรสงคราม 

**ประวัติ**
เดิมเรียกว่า แขวงบางช้าง ไม่ปรากฏหลักฐานแน่ชัดว่าจัดตั้งขึ้นเมื่อใด บริเวณแขวงบางช้างนี้ถูกเรียกว่า “สวนนอก” มีลักษณะเป็นชุมชนเล็ก ๆ แต่มีความเจริญทั้งในการเกษตรกรรมและการพาณิชยกรรม เพราะในสมัยพระเจ้าปราสาททอง แห่งกรุงศรีอยุธยา แขวงบางช้างมีตลาดแห่งหนึ่งเรียกว่า “ตลาดบางช้าง” มีนายตลาดบางช้าง เป็นผู้เก็บภาษีอากรขนาดตลาด นายตลาดผู้นี้เป็นผู้หญิงชื่อน้อย มีบรรดาศักดิ์เป็นท้าวแก้วผลึก เป็นคนในตระกูลเศรษฐีในแขวงบางช้าง ซึ่งต่อมาเป็นต้นวงศ์ราชนิกูลบางช้าง
ในสมัยพระบาทสมเด็จพระพุทธเลิศหล้านภาลัย รัชกาลที่ 2 แห่งกรุงรัตนโกสินทร์  ในปี พ.ศ. 2481 ได้รวมท้องที่ตำบลอัมพวาและตำบลบางกะพ้อมเข้าด้วยกันเป็นตำบลอัมพวา

**สภาพทั่วไปของชุมชน**
พื้นที่เป็นที่ราบลุ่ม แม่แม่น้ำแม่กลองไหลผ่าน มีลำคลองผ่านหลายสาย ได้แก่ คลองอัมพวา คลองวัดนางวัง คลองวัดบางกะพ้อม คลองบางจาก คลองดาวดึงษ์ คลองลัตตาโชติ ได้รับอิทธิพลจากน้ำทะเลหนุน น้ำไหลขึ้นลงตลอดปี พื้นที่ส่วนใหญ่เป็นสวนผลไม้ ได้แก่ สวนลิ้นจี่ สวนส้มโอ สวนมะพร้าว สวนมะม่วง ฯลฯ
ลักษณะภูมิอากาศโดยทั่วไป จะมีฝนตกชุกประมาณเดือน พฤษภาคม – ตุลาคม เนื่องจากได้รับอิทธิพลของลมมรสุมตะวันตกเฉียงใต้ เนื่องจากอยู่ไม่ไกลทะเลมากนัก จึงทำให้อากาศไม่หนาวจัดมากนัก

**อาณาเขตตำบล**
 ทิศเหนือ จรดกับตำบลบางช้าง อำเภออัมพวา จังหวัดสมุทรสงคราม- ทิศใต้ จรดกับแม่น้ำแม่กลอง อำเภออัมพวา จังหวัดสมุทรสงคราม- ทิศตะวันออก จรดกับตำบลบ้านปรก อำเภอเมืองสมุทรสงคราม จังหวัดสมุทรสงคราม- ทิศตะวันตก จรดกับแม่น้ำแม่กลอง อำเภออัมพวา จังหวัดสมุทรสงคราม

**ข้อมูลสถานที่สำคัญของตำบล**
 อุทยานพระบรมราชนุสรณ์พระบาทสมเด็จพระพุทธเลิศหล้านภาลัย (อุทยาน ร.2) - วัดอัมพวันเจติยาราม - วัดบางกะพ้อม - วัดเกษมสรณาราม - วัดนางวัง - สำนักงานเทศบาลตำบลอัมพวา - ที่ว่าการอำเภออัมพวา- เกษตรอำเภออัมพวา - การไฟฟ้าส่วนภูมิภาคอำเภออัมพวา- สถานีตำรวจภูธรอำเภออัมพวา- ทีทำการไปรษณีย์อัมพวา

**จำนวนประชากร**
จำนวนประชากรทั้งสิ้น 6,369 คน เป็นชาย 3,012 คน เป็นหญิง 3,357 คน

**ภาษา**
 ภาษาไทยกลาง- ภาษาท้องถิ่น


**ศาสนา**
 พุทธ (ส่วนใหญ่)- คริสต์- อิสลาม


**การศึกษา**
เฉลี่ยอยู่ที่ระดับประถมศึกษาตอนปลาย


**บุคคลที่มีชื่อเสียงในชุมชน**
รูปภาพแฝดอิน จัน- แฝดอิน-จัน- รัชกาลที่ 2

**แหล่งข้อมูลอื่น**
  เว็บไซต์โมเดิร์นอัมพวา date=2016-09-21 
อัมพวา
หมวดหมู่:อำเภออัมพวา